Denne artikkelen omhandler Volkswagen-konsernet.  For bilmerket, se Volkswagen.

**Volkswagen Group** (noen ganger forkortet **VW Group** og tidligere kjent som **VAG**) er en tysk bilprodusentgruppe. Per 2014 var Volkswagen rangert verdens nest største og Europas største kjøretøyprodusent.

Konsernets moderselskap, **Volkswagen Aktiengesellschaft**, utvikler kjøretøyer og komponenter for alle merker innen gruppen, samt produksjon av fullstendige kjøretøyer for merkene Volkswagen personbiler og Volkswagen Nyttekjøretøyer. Volkswagen Group er delt inn i to hoveddivisjoner: Automotive Division og Financial Services Division. Gruppen består av 342 selskaper som driver med enten kjøretøyproduksjon eller andre relaterte tjenester.

Oversikt
--------

I 2009, ifølge data utgitt av alle tre selskaper, var Volkswagen den tredje største bilprodusenten med 6,29 millioner enheter levert til kunder,
etter Toyota Group med 7,23 millioner enheter og General Motors med 6,503 millioner enheter.

Selv om selskapet opererer på verdensbasis er Volkswagen Groups kjernemarked primært Europa. Av sine bilmerker er Volkswagen personbiler selskapets hovedmerke, og blant gruppens større datterselskaper er også velkjente bilmerker som SEAT, Audi, Škoda og prestisjemerkene Lamborghini, Bentley og Bugatti inkludert. Gruppen har også virksomhet innen nyttekjøretøyer, gjennom eierskapet i Volkswagen Commercial Vehicles, sammen med en kontrollerende eierandel i den svenske lastebil- og dieselmotorprodusenten Scania AB og en 29,9 % eierandel i MAN SE.

Volkswagens nest største marked er Kina, hvor dets datterselskap, Volkswagen Group China (VGC), er den største joint venture bilprodusenten, som solgte mer enn en million kjøretøyer i 2008. Volkswagen Golf er den tredje mestselgende automobilen i verden, med et salg på over 26 millioner enhenter ved utgangen av 2008. I 2010 solgte Volkswagen Group 7,28 millioner kjøretøy, og hevdet at det utgjorde 11,4 % av verdens personbilmarked.

Volkswagen AG er en tung sponsor av idrett. De sponset Sommer-OL 2008 og Vinter-OL 2014, så vel som David Beckham Academy. Selskapet er eier av Bundesligalaget VfL Wolfsburg. Selskapet er også skjortesponsor av Major League Soccer-klubben D.C. United.

I august 2009 kom Porsche SE og Volkswagen Group til en overenskomst der Volkswagen AG og Porsche AG ville fusjonere i 2011.

Historie
--------

Volkswagen ble grunnlagt den 28. mai 1937 som *Gesellschaft zur Vorbereitung des Deutschen Volkswagens mbH* («Selskapet for utarbeidelsen av den tyske folkevognen», noen ganger forkortet *Gezuvor*) av det nazistiske *Deutsche Arbeitsfront* (Tysk arbeidsfront). Formålet med selskapet var å produsere Volkswagen Type 1, senere bedre kjent som Volkswagen Boble. Den 16. september 1938 ble selskapet døpt om til *Volkswagenwerk GmbH.*

Etter den andre verdenskrig i Europa, i juni 1945, tok Major Ivan Hirst i British Army Royal Electrical and Mechanical Engineers (REME) kontroll over den utbombede fabrikken, og forsøkte å demontere den og sende den hjem. Det var dog ingen britisk bilprodusent som var interessert; «kjøretøyet oppfyller ikke de grunnleggende tekniske krav av en bil ... det er ganske lite attraktivt for den gjennomsnittlige kjøper ... Å bygge bilen kommersielt ville være en fullstendig uøkonomisk foretakelse». Som en del av de industrielle planer for Tyskland, skulle store deler av tysk industri, inkludert Volkswagen, demonteres. Total tysk bilproduksjon ble satt til maksimum 10 prosent av den bilproduksjon de hadde hatt i 1936. Selskapet overlevde ved å produsere biler for den britiske armeen, og i 1948, overførte den britiske stat selskapet tilbake til den tyske stat, hvor det ble ledet av den tidligere sjefen i Opel Heinrich Nordhoff.

Volkswagens Golf er den tredje mestselgende bilen i verden med over 26 millioner per årsslutt 2008
I 1960 ble en del av den tyske føderale statens eierandel i selskapet lagt ut på det tyske aksjemarkedet og selskapet fikk navnet *Volkswagenwerk Aktiengesellschaft* (som oftest forkortet *Volkswagenwerk AG*).

1. january 1965 kjøpte Volkswagenwerk Auto Union GmbH fra sitt moderselskap Daimler-Benz. Kort tid etter startet datterselskapet produksjon av Audi-modeller for første gang etter andre verdenskrig, med Audi F103-serien.

En annen tysk bilprodusent, NSU Motorenwerke AG, ble fusjonert inn i Auto Union den 26. august 1969, som resulterte i selskapet Audi NSU Auto Union AG (som i 1985 ble døpt om til AUDI AG).

VAG logo
Fra sent på 1970-tallet og frem til 1992 ble akronymet **V.A.G** brukt av Volkswagen AG som et merkenavn for konsernaktiviteter, slik som distribusjon og leasing. I motsetning til det mange tror hadde «V.A.G» ingen offisiell mening.

Den 30. september 1982 gjorde Volkswagenwerk sine første steg mot utenlandsk ekspansjon ved undertegningen av en samarbeidsavtale med den spanske bilprodusenten SEAT, S.A..

For å reflektere selskapets økende globale diversifisering fra sitt hovedkvarter og hovedanlegget
(*Volkswagenwerk* i Wolfsburg), endret selskapet navn igjen den 4. juli 1985 til *Volkswagen Aktiengesellschaft* (*Volkswagen AG*).

Den 18. juni 1986 kjøpte Volkswagen AG seg opp til en 51 % kontrollerende andel i SEAT som gjorde det til det første ikke-tyske datterselskap til Volkswagen Group. Den 23. desember samme året, ble Volkswagen det spanske selskapets hovedaksjonær ved å øke sin aksjeandel til 75 %. I 1990 - etter å ha kjøpt hele sin egenkapital - tok Volkswagen AG over det totale eierskapet i selskapet og selskapet ble et heleiet datterselskap.

Den 28. mars 1991 ble et nytt steg i ekspansjonen til gruppens aktiviteter gjort gjennom undertegningen av en joint venture parterskapsavtale med Tsjekkosloviske Škoda automobilová a.s. sammen med oppkjøpet av en 30 % andel i bilprodusenten, økt senere den 19. desember 1994 til 60,3 % og til 70 % av aksjene året etter den 11. desember 1995.

Tre presigebilmerker ble lagt til Volkswagens portefølje i 1998: Bentley, Lamborghini og Bugatti.

Den 30. mai 2000 gjorde Volkswagen AG Škoda Auto til et heleiet datterselskap etter gradvis å ha øket sin eierandel.

Fra 2002 til 2007 ble Volkswagen Groups automobildivisjon restrukturert slik at det ble formet to hovedmerkegrupper med differansiert profil, *Audi Brand Group* fokusert på mer sportslige verdier bestående av Audi, SEAT og Lamborghini, og *Volkswagen Brand Group* fokusert på klassiske verdier, bestående av Volkswagen, Skoda, Bentley og Bugatti.

Volkswagen AG eierskap
----------------------

Under «Volkswagen-loven» kan ingen aksjonær i Volkswagen AG utføre mer enn 20 prosent av selskapets stemmer, uavhengig av deres eiergrad. I oktober 2005 kjøpte Porsche en 18,53 prosent andel i selskapet, og i juli 2006 økte Porsche sitt eierskap til over 25 prosent. Analytikere er uenige om hvorvidt investeringen var en god passform for Porsches strategi.

Den 26. mars 2007, etter at Den europeiske union gikk mot en tysk lov som beskyttet Volkswagen Group mot oppkjøp, økte Porsche sin eierandel til 30,9 prosent som under tysk lov utløste et overtakelsestilbud. Porsche annonserte formelt i en pressemelding at deres intensjon ikke var å ta over Volkswagen Group, og satte sitt tilbud til den lavest mulige lovlige verdien. De ønsket imidlertid å hindre en konkurrent i å kjøpe en større andel, og å stoppe hedgefond fra å splitte Volkswagen Group, som er Porsches viktigste samarbeidsparter. Den 3. mars 2008 annonserte Porsche at de hadde valgt å øke sin aksjepost i Volkswagen AG til 51 prosent i løpet av året. Dette ble annonsert kun timer etter at Volkswagen AG erklærte at de ville kjøpe en majoritetsandel av den svenske lastebil- og motorprodusenten Scania AB.

|  |  |
| --- | --- |
| Wikinews | Wikinews: Porsche and Volkswagen automakers agree to merger – relatert engelskspråklig nyhetssak |

Den 16. september 2008 annonserte Porsche at selskapet hadde økt sin eierandel i Volkswagen AG til 35 prosent. Per oktober 2008 holdt Porsche 42,6 prosent av Volkswagen AGs stemmebrettigende aksjer, og holder aksjeopsjoner for ytterligere 31,5 prosent.[] Den 28. oktober 2008 annonserte Porsche at de i realiteten eide over 74 prosent; 42,6 prosent i faktiske aksjer og resten i konvertible opsjoner. Det ble annonsert den 7. januar 2009 at Porsche nå eide 50,76 prosent av Volkswagen AG. Volkswagen AG ble i en kort periode verdens mest verdifulle selskap da aksjeprisen gikk over €1,000 per aksje mens shortselgere forsøkte å dekke sine posisjoner.

Den nåværende[oppdater] eierandelen av Volkswagen AG er fordelt slik:

I prosent av innskuddskapitalen  
per 31. desember 2010 (2010 -12-31)[ref][*død lenke*]:| Prosentandel | Aksjeinnehavers navn |
| --- | --- |
| 32,2 % | Porsche Automobil Holding SE |
| 23,3 % | Utenlandske institusjonelle investorer |
| 16,4 % | Qatar Holding LLC |
| 12,9 % | Delstaten Niedersachsen |
| 11,0 % | Private aksjeeiere / andre |
| 2,9 % | Tyske institusjonelle investorer |
| 1,5 % | Porsche Holding GmbH, Salzburg |

I prosent av nåværende stemmerettigheter  
per 31. desember 2010 (2010 -12-31)[ref]:| Prosentandel | Aksjeinnehavers navn |
| --- | --- |
| 50,74 % | Porsche Automobil Holding SE, Stuttgart |
| 20,00 % | Delstaten Niedersachsen, Hannover |
| 17,00 % | Qatar Holding |
| 2,37 % | Porsche GmbH, Salzburg |
| 9,89 % | Andre |

### Aksjeinformasjon

Aksjene i Volkswagen AG omsettes i hovedsak på Frankfurtbørsen, og er listet under børstelegrafsymbolene 'VOW' og 'VOW3'. Aksjene ble først listet i august 1961, da de ble utstedt til en pris av DEM 350 per DEM 100 aksje. Volkswagen AGs aksjer er nå delt inn i to forskjellige typer og klasser: "vanlige aksjer" og "foretrukne aksjer". De vanlige aksjene er nå omsatt under oppføringene WKN 766400 og ISIN DE0007664005, og de foretrukne aksjene under oppføringene WKN 766403 og ISIN DE0007664039.

Volkswagen AGs aksjer er også oppført og handlet på andre større innenlandske og utenlandske børser. I Tysklands innenlandske børser har disse siden 1961 inkludert Berlin, Düsseldorf, Hamburg, Hannover, München og Stuttgart. Internasjonale børser inkluderer de i Basel (oppført i 1967), Geneva (1967), Zürich (1967), Luxembourg (1979), London (1988) og New York (1988).

Siden starten på omsetningn i 1961 har Volkswagen AGs aksjer vært utsatt for to aksjedelinger. Den første var 17. mars 1969 når de ble splittet etter forholdet 2:1, fra en DEM 100 aksje til en DEM 50 aksje. Den andre splitten hente den 6. juli 1998, da DEM 50 aksjen ble konvertert til en aksje uten noen nominell verdi etter forholdet 1:10.

Fra 23. desember 2009 har Volkswagen AGs foretrukne aksjer blitt erstattet av de vanlige aksjene i DAX-indeksen.

I september 2015 ble det kjent at Volkswagen overfor amerikanske miljøvernmyndigheter har innrømmet å ha installert en spesiell programvare i en del av sine biler med motortype type EA 189 å få disse modellene til å fremstå som mer miljøvennlige enn de i realiteten er. De berørte modellene er VW Jetta, VW Beetle, VW Golf og Audi A3 2009 til 2015 og VW Passat 2014 og 2015, alle med 2,0 liters dieselmotor. Selskapet satte umiddelbar av hele 60 milliarder norske kroner til å dekke potensielle utgifter i forbindelse med skandalen. Ifølge EPA kan imidlertid USA-boten alene bli på 148 milliarder norske kroner. I tillegg kommer så eventuelle gruppesøksmål fra bilkjøpere. Saken kan angå 11 millioner biler og bileiere verden over, og VWs børsverdi falt med mer enn 35 %.

Lederskap
---------

Volkswagen (mbH, GmbH, AG) lederskap| Fra | Til | Person(er) |
| --- | --- | --- |
| 1937 | 1945 | Bodo Lafferentz, Ferdinand Porsche, Jakob Werlin |
| juni 1945 | januar 1948 | Ivan Hirst (REME) |
| 2. januar 1948 | 1967 | Heinrich Nordhoff |
| 1968 | 1971 | Kurt Lotz |
| 1971 | 1975 | Rudolf Leiding |
| 1975 | 1982 | Toni Schmücker |
| 1982 | 1993 | Carl Hahn |
| 1. januar 1993 | 16. april 2002 | Ferdinand K. Piëch |
| 16. april 2002 | 31. desember 2006 | Bernd Pischetsrieder |
| 1. januar 2007 | 23. september 2015 | Martin Winterkorn |
| 25. september 2015 | d.d. | Matthias Müller |

Konsernstruktur, merker og selskaper
------------------------------------

Volkswagen Group består av ni aktive bilselskaper og deres tilhørende merker:

Tysklands flagg AUDI AG, Audi Group og merket Audi99,55 % eierskap; Audi-merket er det eneste aktive merket fra det tidliere Auto Union, kjøpt fra Daimler-Benz den 30. desember 1964.
Audi AG eier i sin helhet det private høyytelsesdatterselskapet, quattro GmbH.
Italias flagg Automobili Lamborghini S.p.A. og merket Lamborghini100 % eierskap av Audi AG; selskapet ble kjøpt i juni 1998.
Nye Bentleyer etter Volkswagens overtakelse
Storbritannias flagg Bentley Motors Limited og merket Bentley100 % eierskap av Volkswagen AG; selskapet (på tidspunktet kjent som Rolls-Royce & Bentley Motors Ltd.) ble kjøpt den 28. juli 1998 fra Vickers, men inkluderte ikke merkenavnet 'Rolls-Royce'. Merkenavnet Rolls-Royce ble senere startet på nytt av BMW som hadde lisensiert merket fra Rolls-Royce plc.
Frankrikes flagg Bugatti Automobiles S.A.S. og merket Bugatti100 % eierskap av datterselskapet Volkswagen France, Bugatti Automobiles S.A.S. ble opprettet etter at Volkswagen Group kjøpte rettighetene til merket Bugatti.
Spanias flagg SEAT, S.A. og merket SEAT100 % eierskap siden 1990; initielt i 1982 en samarbeidsavtale med Audi AG; 51 % og 75 % eierskap i 1986, det første ikke-tyske datterselskapet til Volkswagen Group.
Tsjekkias flagg Škoda automobilová a.s. Škoda Auto og merket Škoda100 % eierskap siden 2000; initielt i 1991 en samarbeidsavtale og 30 % eierskap; 60,3 % og 70 % eierskap i 1994 og 1995 respektivt
Tysklands flagg Volkswagen personbiler og merket VolkswagenDet grunnleggende merket til selskapet, 100 % eierskap.
Tysklands flagg Volkswagen Nutzfahrzeuge (VWN) eller Volkswagen Commercial Vehicles (VWCV)100 % eierskap; startet som en uavhentig enhet i 1995. VWCV/VWN er ansvarlig for alle nyttekjøretøyer utviklet innen gruppen, og har kontroll over Scania AB og er en hovedaksjonær i MAN SE.
Sveriges flagg Scania AB, og merket Scania (kontrollerende akjsepost)Kjøpt juli 2008, det 9. merket i gruppen, 70,94 % av stemmene per 30. november 2009 (2009 -11-30)[ref][*død lenke*].
Bemerk: Fra juli 1998 inntil desember 2002 solgte gruppens Bentley-divisjon også biler under merkenavnet Rolls-Royce, som følge av en avtale med BMW, som hadde kjøpt rettighetene til merkenavnet Rolls-Royce, men ikke til virksomheten Rolls-Royce. Fra 2003 har kun BMW hatt muligheten til å produsere bilder av merket Rolls-Royce.

Gruppen eier også fem merker som ikke er i bruk, via Audi AG:

* Tysklands flagg **Auto Union** (Selskapet Auto Union, sammen med NSU Motorenwerke AG (NSU), ble fusjonert inn i «Audi NSU Auto-Union AG» i 1969. Navnet ble forkortet til «Audi AG» i 1985 og selskapets logo består fortsatt av de fire ringene som griper inn i hverandre, som var Auto Unions logo).
* Tysklands flagg **Dampf-Kraft-Wagen** (**DKW**)
* Tysklands flagg **Horch**
* Tysklands flagg **NSU Motorenwerke AG** (**NSU**) - kjøpt i 1969 av Volkswagen AG og fusjonert inn i Audi AG; merkenavnet NSU har ikke vært benytte siden 1977. Dog benytter dagens Audi AG sine aksjer børssymbolet "NSU".
* Tysklands flagg **Wanderer**

Disse historiske merkene er beholdt og blir administrert gjennom selskapene **Auto Union GmbH** og **NSU GmbH**, som begge er 100 % eid av Audi AG.

### Aktuelle oppkjøp

#### Wilhelm Karmann GmbH

Volkswagen Group offentliggjorde den 24. oktober 2009 at de hadde lagt frem et tilbud om å kjøpe sin parter gjennom mange år, den tyske nisjeprodusenten Wilhelm Karmann GmbH fra konkursboet. I november 2009 godkjente representantskapet i Volkswagen AG oppkjøpet av eiendelene til Karmann, og har planer om å starte opp igjen kjøretøyproduksjon i deres Osnabrück-verksted i 2012.

#### Dr. Ing. h.c. F. Porsche AG

I desember 2009 kjøpte Volkswagen AG en 49,9 % eierandel i Dr. Ing. h.c. F. Porsche AG (mer vanlig kjent som Porsche AG) i et første steg på veien til en 'integrert automobilgruppe' med Porsche. Dette ble avtalt mellom Volkswagen AG og Porsche SE under forhandlingene om avtalene til gjennomføringen knyttet til fusjonen av de to selskapene. Funsjonen av Volkswagen AG og Porsche SE er planlangt å være gjennomført i løpet av 2011, under den av Volkswagen oppnevnte CEO Matthias Müller.

#### Suzuki Motor Corporation

Volkswagen AG fullførte kjøpet av 19,9 % av Suzuki Motor Corporations utstedte aksjer den 15. januar 2010. Suzuki planlegger å investere opptil halvparten av beløpet mottatt fra Volkswagen i aksjer i Volkswagen.

#### Italdesign Giugiaro S.p.A.

Den 25. mai 2010 ble det annonsert at Volkswagen Group, gjennom sitt datterselskap Lamborghini Holding S.p.A. hadde kjøpt en 90,1 % andel i det italienske bildesignhuset Italdesign Giugiaro. I løpet av under tre måneder har transaksjonen blitt ferdigstillt, noe som gjør det italienske selskapet et medlem av Volkswagen Group.

### Nyttekjøretøyinteresser

Volkswagen AG er den kontrollerende aksjeeieren av den svenske nyttekjøretøy- og dieselmotorprodusenten Scania AB, med en investeringsandel på 37,73 %, og 68,60 % av stemmerettighetene. Volkswagen AG kjøpte opprinnelig en andel i Scania etter Volvos avbrutte oppkjøpsforsøk i 2000, og økte deretter til en investeringsandel på 16,5 % og stemmerettigheter på 33,4 % i 2007. Den 3. mars 2008 annonserte Volkswagen at de ville kjøpe alle aksjene i Scania AB eid av Investor AB og Wallenberg Stiftelsen. Når det var klarert av relevante myndigheter, ble Scania det niende merket i Volkswagen-konsernet.

Den 4. oktober 2006 kjøpte Volkswagen en 15,1 % andel i den tyske nyttekjøretøyprodusenten MAN AG, og økte senere denne til 29,9 %. I 2007 lanserte MAN AG et ikkevennlig tilbud om å kjøpe Scania AB, men dette ble senere trukket tilbake.

Volkswagen Groups tidligere CEO Bernd Pischetsrieder og hans etterfølger Martin Winterkorn, har vurdert en treveis fusjon mellom MAN, Scania og Volkswagen AGs egen Brasilianske tunglastebildivisjon, og muligens også deres lette lastebil- og varebil divisjon. På grunn av Volkswagen AGs store aksjepost i MAN og Scania, er det forventet at Volkswagen AG vil inneha en majoritetsandel i en slik fusjonert enhet.

#### Scania AB

Scania lastebil
Wallenbergfamilien startet å utvide sin interessesfære inn i forskjellige svenske selskaper, men på grunn av Volvos avbrutte overtakelse av Scania AB ble det avtalt at de skulle inneha en «betydelig andel» i kun en av Sveriges nyttekjøretøyprodusenter. Dette resulterte i at Volkswagen AG sikret seg en 18 % investeringsandel og 34 % av stemmerettighetene i Scania AB. Den 3. mars 2008 ble det annonsert at Wallenberg ville selge deres resterende andel i Scania AB til Volkswagen AG. Oppkjøpet av andelen økte Volkswagen AGs totale stemmer i Scania til 68,60 % (tidligere 37,98 %), som tilsvarer 37,73 % av kapitalen (tidligere 20,89 %). Per 30. november 2009 (2009 -11-30)[ref] har Volkswagen AG 70,94 % stemmerettigheter og 45,66 % den totale kapitalen i Scania AB.

#### MAN SE

Volkswagen AG har en 29,9 % andel i den tyske lastebilprodusenten MAN SE (tidligere MAN AG). I 2006 startet MAN AG et oppkjøpsforsøk av den svenske lastebilprodusenten Scania, som Volkswagen AG på den tiden hadde en 20,3 % andel av og 35,31 % av stemmegivende aksjer. Volkswagen AG hadde tidligere annonsert at de ville like å se en fusjon mellom MAN og Scania, sammen med Volkswagen Nyttekjøretøyers lastebil- og bussvirksomhet, og danne et nytt selskap hvor Volkswagen AG hadde en blokkerende majoritetsandel. En senere pressemelding uttalte dog at en slik fusjon ikke var prioritert, og Scania ville fortsette å bli drevet som en separat enhet. En fusjonert MAN-Scania ville blitt den største europeiske lastebilprodusenten, foran både AB Volvo og Daimler AG. Daimler ville dog fortsatt vært den største lastebilprodusenten i verden da de har virksomhet i USA, noe MAN og Scania ikke har.

Referanser
----------

1. 1 2 3   www.volkswagenag.com[Hentet fra Wikidata]
2. ↑   www.volkswagenag.com[Hentet fra Wikidata]
3. 1 2 3 4 5 6 7 8 9 10   www.volkswagenag.com[Hentet fra Wikidata]
4. 1 2 3 4 5   www.volkswagenag.com[Hentet fra Wikidata]
5. ↑  «Executive Bodies of Volkswagen AG» **(engelsk)**. Volkswagen Group.
6. ↑  «Oliver Blume Volkswagens neuer Chef: Der heimliche Spielmacher im Konzern» **(tysk)**. Handelsblatt. 23. juli 2022.
7. 1 2  «Full Speed Ahead To The Future. 2021 Annual Report» (PDF) **(engelsk)**. Volkswagen Group.
8. ↑  .
9. ↑  .
10. ↑  Pötsch, Hans Dieter (30. juli 2009). «Presentation on the Half-Yearly Financial Report 2009» (PDF). *www.volkswagenag.com*. Volkswagen AG. s. 6. Arkivert fra originalen (PDF) 26. februar 2012. Besøkt 28. desember 2009.
11. 1 2  Schmitt, Bertel (16. mai 2009). «VW/Porsche: Auto Union? What the NSFW?». *TheTruthAboutCars.com*. Arkivert fra originalen 19. mai 2009. Besøkt 15. desember 2009.
12. ↑  «Leading automobile manufacturers worldwide in 2014, based on vehicle sales (in million units)». statista. 2015. Arkivert fra originalen 8. oktober 2015. Besøkt 23. september 2015.
13. ↑  «World Motor Vehicle Production - World Ranking of Manufacturers Year 2014 (PDF)» (PDF). OICA. 2015. Arkivert (PDF) fra originalen 24. september 2015. Besøkt 23. september 2015.
14. 1 2  «Volkswagen Aktiengesellschaft - 2008 Annual Report» (PDF). *VolkswagenAG.com*. Volkswagen AG. 12. mars 2009. s. 106. Arkivert fra originalen (PDF) 10. januar 2011. Besøkt 22. desember 2009.
15. 1 2 3 4 5  «Volkswagen Aktiengesellschaft - 2008 Annual Report» (PDF). *VolkswagenAG.com*. Volkswagen AG. 12. mars 2009. Arkivert fra originalen (PDF) 10. januar 2011. Besøkt 22. desember 2009.
16. ↑  «Volkswagen Group reports delivery record for 2009». Volkswagen AG. 11. januar 2010. Besøkt 23. mai 2010. [*død lenke*]
17. ↑  Schmitt, Bertel (1. juni 2010). TTAC Announces World’s Top Ten Largest Automakers Arkivert 2010-08-04, hos Wayback Machine. The Truth About Cars.
18. ↑  «TMC Announces Results for December 2009 and CY2009». Toyota Motor Corporation. 25. januar 2010. Arkivert fra originalen 28. januar 2010. Besøkt 23. mai 2010.
19. ↑  World Motor Vehicle Production, OICA correspondents survey Arkivert 10. juni 2011 hos Wayback Machine.(PDF) *gm.com*; General Motors 24. mai 2009.
20. ↑  «Annual Report 2010» (PDF). Volkswagen Group. Arkivert fra originalen (PDF) 17. juli 2011. Besøkt 10. mars 2011.
21. ↑  «Volkswagen Sees Strong Q1; On Track For Profitable 2011». RTT News. 10. mars 2011. Arkivert fra originalen 15. juli 2011. Besøkt 10. mars 2011.
22. ↑  «Ozone layer protection: Olympic sponsors in action» (pressemelding). Beijing 2008. 11. oktober 2008. Arkivert fra originalen 24. september 2012. Besøkt 25. mars 2010.
23. ↑  «VW to sponsor Sochi 2014 Olympics». *BBC News*. 18. september 2009. Besøkt 25. mars 2010.
24. ↑  
van Loon, Jeremy (22. juli 2005). «Wolfsburg, `Special' City, Reels as Volkswagen Flounders». *Bloomberg*. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 25. mars 2010.
25. 1 2  «Volkswagen Supervisory Board approves Comprehensive Agreement for an Integrated Automotive Group with Porsche» (pressemelding). Volkswagen AG. 13. august 2009. Arkivert fra originalen 20. juli 2011. Besøkt 22. november 2009.
26. 1 2  «Porsche Supervisory Board agrees on the contracts of implementation» (pressemelding). Porsche Automobil Holding SE, Stuttgart. 20. november 2009. Besøkt 22. november 2009. [*død lenke*]
27. 1 2 3 4 5  «Volkswagen International: Company: History». *Volkswagen.com*. Volkswagen AG. Arkivert fra originalen 29. juli 2009. Besøkt 15. desember 2009.
28. ↑  «Seventy-Five Years Ago: Porsche Receives the Order to Construct the Volkswagen». *www.porsche.com*. Porsche AG. 16. juni 2009. Arkivert fra originalen 28. oktober 2010. Besøkt 22. januar 2010.
29. ↑  Sloniger, Jerry (1980). *The VW Story*. Patrick Stephens. ISBN 0850594413.
30. ↑  «The Guardian - Obituaries - Ivan Hirst». Arkivert fra originalen 21. februar 2010. Besøkt 30. september 2010.
31. ↑  «Harry S. Truman - Library & Museum - Draft, The President's Economic Mission to Germany and Austria, Report 3, March, 1947; OF 950B: Economic Mission as to Food…; Truman Papers.». Arkivert fra originalen 11. februar 2011. Besøkt 27. september 2010.
32. 1 2 3 4 5 6 7 8 9  Manfred Grieger, Ulrike Gutzmann, Dirk Schlinkert, red. (2008). *Volkswagen Chronicle* (PDF). Historical Notes. 7. Volkswagen AG. ISBN 978-3-935112-11-6. Arkivert fra originalen (PDF) 16. desember 2010. Besøkt 21. desember 2009. CS1-vedlikehold: Flere navn: redaktørliste (link)
33. 1 2  Skoda Auto ownership chronicle [PDF]
34. ↑  Volkswagen's branding plan takes shape
35. ↑  Volkswagen Group - Business lines and markets
36. ↑  Volkswagen Group - Brands and business fields
37. ↑  «Top EU court finds against VW law». *BBC News*. BBC. 13. februar 2007. Arkivert fra originalen 6. desember 2008. Besøkt 15. desember 2009.
38. ↑  Landler, Mark (7. november 2006). «Porsche cites need for changes at Volkswagen». *International Herald Tribune / nytimes.com*. The New York Times Company. Arkivert fra originalen 1. september 2015. Besøkt 15. desember 2009.
39. ↑  «VW Law is a write-off». *Management Today*. ManagementToday.co.uk. 23. oktober 2007. Arkivert fra originalen 15. januar 2008. Besøkt 27. desember 2009. «*State of Lower Saxony, VW's second biggest shareholder, whose premier Christian Wulff sits on the board*»
40. ↑  «Porsche triggers a VW takeover bid». *BBC News*. BBC. 26. mars 2007. Arkivert fra originalen 30. april 2009. Besøkt 15. desember 2009.
41. ↑  «Porsche to head €150bn empire». *Financial Times / FT.com*. The Financial Times Ltd. 4. mars 2008. Arkivert fra originalen 8. juni 2008. Besøkt 15. desember 2009.
42. ↑  [*død lenke*]
43. ↑  «Porsche holds over half of Volkswagen». *4Car / Channel4.com*. Channel Four Television Corporation. 7. januar 2009. Arkivert fra originalen 1. februar 2009. Besøkt 15. desember 2009.
44. ↑  «Hedge funds make £18bn loss on Volkswagen». *BBC News*. BBC. 29. oktober 2008. Arkivert fra originalen 25. januar 2009. Besøkt 15. desember 2009.
45. ↑  «Volkswagen Group - Shareholder Structure». Volkswagen AG. 31. desember 2010. Arkivert fra originalen 15. desember 2010. Besøkt 10. mars 2011.
46. 1 2 3 4 5 6  «Volkswagen Group - Share Fact Sheet». *VolkswagenAG.com*. Volkswagen AG. Arkivert fra originalen 11. januar 2011. Besøkt 22. desember 2009.
47. ↑  «Volkswagen preferred shares replace ordinary shares in DAX». *VolkswagenAG.com*. Volkswagen AG. 18. desember 2009. Arkivert fra originalen 20. juli 2011. Besøkt 27. desember 2009.
48. ↑  E24: Vant maktkamp i vår, nå kan VW-sjefen miste jobben Arkivert 2015-09-23, hos Wayback Machine. – besøkt 22. september 2015.
49. ↑  VG Juksemotoren populær i Norge Arkivert 2015-09-23, hos Wayback Machine. – besøkt 22. september 2015.
50. ↑  Chronik/Rückblick mit scheinbaren Analogien und ohne Anspruch auf Vollständigkeit Arkivert 2010-04-20, hos Wayback Machine.. Retrieved 22 October 2009.
51. ↑  «Martin Winterkorn resigns as Volkswagen CEO». *CNBC*. 23. september 2015. Arkivert fra originalen 24. september 2015. Besøkt 23. september 2015.
52. ↑  «Müller ny Volkswagen-sjef». *Nettavisen*. 25. september 2015. Arkivert fra originalen 26. september 2015. Besøkt 25. september 2015.
53. 1 2 3 4 5 6 7  «Volkswagen AG - Other Companies». *VolkswagenAG.com*. Volkswagen AG. Arkivert fra originalen 7. januar 2010.  «Arkivert kopi». Arkivert fra originalen 7. januar 2010. Besøkt 1. mai 2011.
54. ↑  Bugatti - A Legendary Brand Is Reborn Arkivert 28. juli 2011 hos Wayback Machine.
55. 1 2  «Scania Group - Ownership». *Scania AB*. Scania.com. Arkivert fra originalen 8. desember 2009. Besøkt 27. desember 2009.  «Arkivert kopi». Arkivert fra originalen 8. desember 2009. Besøkt 1. mai 2011.
56. ↑  "Volkswagen May Take Over Carmaker Karmann, Spiegel Reports[*død lenke*]", Bloomberg, 24 October 2009.
57. ↑  «Volkswagen Supervisory Board lays foundation for car manufacture at Karmann site in Osnabrück». *VolkswagenAG.com*. Volkswagen AG. 20. november 2009. Arkivert fra originalen 20. juli 2011. Besøkt 21. desember 2009.  «Arkivert kopi». Arkivert fra originalen 20. juli 2011. Besøkt 1. mai 2011.
58. ↑  «Volkswagen takes 49.9 percent stake in Porsche AG». *VolkswagenAG.com*. Volkswagen AG. 7. desember 2009. Arkivert fra originalen 20. juli 2011. Besøkt 15. desember 2009.  «Arkivert kopi». Arkivert fra originalen 20. juli 2011. Besøkt 1. mai 2011.
59. ↑  «Volkswagen completes Suzuki tieup». Japan Times. 15. januar 2010. Arkivert fra originalen 19. januar 2010. Besøkt 16. januar 2010.
60. ↑  «Volkswagen and Suzuki agreed to establish a comprehensive partnership». *VolkswagenAG.com*. Volkswagen AG. 9. desember 2009. Arkivert fra originalen 5. juni 2010. Besøkt 15. desember 2009.  «Arkivert kopi». Arkivert fra originalen 5. juni 2010. Besøkt 1. mai 2011.
61. ↑  «Volkswagen Group takes majority shareholding in Italdesign Giugiaro». *www.volkswagenag.com*. Volkswagen AG. 25. mai 2010. Arkivert fra originalen 11. januar 2011.  «Arkivert kopi». Arkivert fra originalen 11. januar 2011. Besøkt 1. mai 2011.
62. ↑  Volkswagen Group completes acquisition of majority shareholding in Italdesign Giugiaro Arkivert 9. januar 2011 hos Wayback Machine.
63. 1 2  «Volkswagen acquires entire Investor and Wallenberg Foundations stake in Scania». *Volkswagen Aktiengesellschaft*. VolkswagenAG.com. 3. mars 2008. Arkivert fra originalen 17. juli 2011. Besøkt 27. desember 2009.  «Arkivert kopi». Arkivert fra originalen 17. juli 2011. Besøkt 1. mai 2011.

Eksterne lenker
---------------

* Offisielt nettsted

* (en) Volkswagen Group – kategori av bilder, video eller lyd på Commons Rediger på Wikidata

| * v
* d
* r
Virksomheter i Volkswagen-konsernet |
| --- |
| 
* Audi
* Bentley
* Bugatti
* Lamborghini
* SEAT
* Škoda
* Volkswagen

 |

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Brockhaus Enzyklopädie **·** Nationalencyklopedin **·** VIAF **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC
 |